text: [{"text_idx": "#000006", "text": "O bau masu vua na Kalou o qai vakila ni sega ni rogoca o koya na nomu masu? E sega ni o iko duadua ga o sotava qori. Levu era kere veivuke vua na Kalou ena masu, ia e se tiko ga na nodra leqa. Eda na veivosakitaka ena ulutaga qo na vuna meda vakadeitaka kina ni dau rogoca na Kalou na noda masu, na vuna e sega ni rogoci kina eso na masu, kei na sala meda masu kina me rawa ni rogoci."}, {"text_idx": "#000008", "text": "Vakacava e isolisoli ni Kalou na masu, se dua ga na ka e sega na kena yaga?"}, {"text_idx": "#000010", "text": "E tukuna vei keda na iVolatabu ni rogoca na Kalou na noda masu ena sala e vakadonuya."}, {"text_idx": "#000012", "text": "E vakaraitaka na iVolatabu na masu e rogoca na Kalou, kei na kena e sega ni rogoca."}, {"text_idx": "#000014", "text": "Eda rawa ni vosa vua na Kalou ena vanua cava ga eda tu kina, kei na gauna cava ga. Eda rawa ni masu vua vakadomoilevu se masu lo. E vukei keda mada ga o Jisu ena ka meda tukuna."}, {"text_idx": "#000016", "text": "Ena yaga vakacava na masu mo vosota kina na ituvaki dredre?"}, {"text_idx": "#000018", "text": "E kaya na iVolatabu ni gauna o masu kina vua na Kalou, e rogoca o koya, e tu vakarau tale ga me vukei iko."}]